སྤྱི་ལོ༢༠༡༢ལོའི་ལོ་སྨད་དུ་ཆུ་མདའ་བང་སོ་དང་རྩ་མདའ་རྫོང་བར་གྱི་གླང་ཆེན་ཁ་འབབ་གྱི་འབབ་ཁུལ་དུ་ཆུ་ཀཱ་ལའི་ཡུར་བུ་འདྲུ་སྐབས་བོངས་ཚད་ཆེས་ཆེ་བའི་དུར་ས་ཞིག་སྔོག་འདོན་ཐུབ་པ་དང་དེའི་ནང་ནས་སླར་ཡང་གསེར་གྱི་འདྲ་འབག་ཅིག་ཐོན་པ་རེད།འདྲ་འབག་དེའི་རྒྱ་ཁྱོན་དེ་ཙམ་ཆེན་པོ་མེད་རུང་དེར་གནའ་རྫས་ཞིབ་འཇུག་གི་རིན་ཐང་ཧ་ཅང་ཆེན་པོ་ལྡན་ཡོད་པ་རེད།གང་ལགས་ཞེ་ན་གསེར་གྱི་འདྲ་འབག་དེ་དག་རྩ་མདའ་ཁུལ་ཁོ་ནར་ཡོད་པའི་དུར་རྫས་ཤིག་མ་ཡིན་པ་དང་གཞན་ཡང་དེ་དང་མཉམ་དུ་ཐོན་པའི་གཡུ་བྱུར་དང་།གཟིམུ་ཏིགཟངས་ལྕགས་ལ་སོགས་པའི་དུར་རྫས་དེ་དག་གིས་སྐབས་དེའི་སྤྱི་ཚོགས་འཚོ་བའི་རྣམ་པ་གསར་བཞེངས་བྱ་རྒྱུར་གལ་ཆེའི་རྒྱུ་ཆ་མཁོ་འདོན་བྱས་པ་རེད།དུར་ས་དེ་ནས་ཐོན་པའི་གསེར་གྱི་འདྲ་འབག་དེར་ཀུན་གྱིས་ཆུ་མདའི་འདྲ་འབག་ཞེས་སུ་གྲགས།